b'\n_START_ARTICLE_\nDesmond (Irland)\n_START_PARAGRAPH_\nDesmond er et historisk konged\xc3\xb8mme, jarled\xc3\xb8mme og grevskap i provinsen Munster i Irland. Det l\xc3\xa5 p\xc3\xa5 s\xc3\xb8rvestkysten av Irland, i utstekning tilsvarte det som grevskap dagens grevskap Cork and Kerry, som ble opprettet ved deling av grevskapet Desmond i 1606._NEWLINE_Navnet Desmond kommer av irsk g\xc3\xa6lisk Deas-Mumhan , som betyr S\xc3\xb8r-Munster. Det motsvarer Thomond (Nord-Munster), Ormond (\xc3\x98st-Munster) og det mindre kjente Iarmond (Vest-Munster). De tre kronene i provinsen Munsters flagg representerer konged\xc3\xb8mmene Desmond, Thomond og Ormond._NEWLINE_I tidlig middelalder var Desmond kontrollert av den vestlige grenene av klanen Eoganacht. Utstrekningen til konged\xc3\xb8mmet Desmond tilsvarte det omr\xc3\xa5det denne grenen av klanen kontrollerte, og varierte gjennom politiske allianser og krigslykke. Denne grenen var i regelen svakere enn den \xc3\xb8stlige grenen som kontrollerte Ormond. Den \xc3\xb8stlige grenen hadde i praksis monopol p\xc3\xa5 tittelen konge av Cashel (Caisel), som ga (det symbolske) overherred\xc3\xb8mmet over hele Munster. P\xc3\xa5 midten av 900\xe2\x80\x93tallet \xc3\xb8kte klanen Dal Cais sin makt og innflytelse p\xc3\xa5 bekostning av Eoganacht, og Mathgamain mac C\xc3\xa9nnidig ble den f\xc3\xb8rste konge av Caisel som ikke tilh\xc3\xb8rte Eoganacht. P\xc3\xa5 slutten av Mathgamains bror, Brian Borus, regjeringstid var hele Munster under fast kontroll av Dal Cais (senere \xc3\x9aa Briain), og kongene av Desmond var underlagt disse._NEWLINE_Etter 1300\xe2\x80\x93tallet ble \xc2\xabDesmond\xc2\xbb brukt om b\xc3\xa5de territioriet til de g\xc3\xa6liske MacCarthy Mor h\xc3\xb8vdingene, som gjorde krav p\xc3\xa5 \xc3\xa5 v\xc3\xa6re konger av Munster, og omr\xc3\xa5denen til jarlen av Desmond. MacCarthy hadde herred\xc3\xb8mme over omr\xc3\xa5dene s\xc3\xb8r og vest for byen Cork, jarled\xc3\xb8mmet strakk seg fra Dinglehalv\xc3\xb8ya i vest til Cashel i \xc3\xb8st, nord for MacCarthy omr\xc3\xa5dene. was located to the south and west of Cork city._NEWLINE_Etter normannernes invasjon av Irland ble tittelen, og omr\xc3\xa5dene til, jarlen av Desomnd gitt til Maurice FitzGerald i 1329. Denne slekten ble popul\xc3\xa6r blant de innf\xc3\xb8dte irene, og det ble sagt om dem at de ble \xc2\xabmer irske enn irene selv.\xc2\xbb Fitzgeraldfamilien motsatte seg engelsk innblanding i deres territorium under den tudorske gjenerobringen av Irland, og mente engelskmenne st\xc3\xb8ttet den rivaliserende Butler-familien. Dette f\xc3\xb8rte til Desmondoppr\xc3\xb8rene i 1569\xe2\x80\x9373 og 1579\xe2\x80\x931583. Da Gerald Fitzgerald, 15nde jarl av Desmond, ble drept i 1583, ble hans familie kjent arvel\xc3\xb8se og jarletittelen opph\xc3\xb8rte. To rivaler gjorde krav p\xc3\xa5 tittelen igjen under ni\xc3\xa5rskrigen i Irland (1594\xe2\x80\x931603), uten \xc3\xa5 lykkes. I 1675 ble jarletittel gjenopprettet og gitt som bel\xc3\xb8nning til den dav\xc3\xa6rende jarlen av Denbigh. Den har v\xc3\xa6rt i hans slekt siden.'